JohanHeinsen/ENO huggingface dataset:
Viborger Samler, 1849-04-25
Jndenlandske Efterretninger. Aftryk af Fædrelandet for 23de April. J Krigsministeriet ere følgende Rapportuddrag fremlagte: "Den 20de April om Morgenen Kl. 7 rykkede Jnsurgenterne med en betydelig Styrke frem til Angreb paa Kolding, hvilken By var besat af vore Forposter, der havde Ordre til ikke at indlade sig paa noget haardnakket Forsvar, og som derfor rømmede Kolding Kl. 9. Nord for Byen, kom det til en temmelig levende Tirailleurfægtning, som vedvarede indtil Kl. 10 ½, da vore Forposter fik Ordre til at trække sig tilbage paa Hovedstillingen. J den midlertidige Stilling, som Forposterne indtoge Nord for Bramdrup, vistes en fjendtlig Cavalleriafdeling tilbage med nogle Kanonskud. Da Fienden afstod fra alt videre Angreb, indtoge vore Tropper Kl. 4 om Eftermiddagen et Cantonnement og udstillede deres Forposter, fra hvilke en Deling Cavalleri Kl. 6 trængte frem til Møllen Nord for Kolding, hvor der stod en stærk fjendtlig Feltvagt. Paa vor Side var det især 1ste Espingolbatteri og 1ste Jægercorps, der bestode Fægtningen, og af Jægercorpset var navnlig Compagniet Caroc meget stærkt i Jlden. Vort Tab er 2 Døde og 22 Saarede, blandt de sidste 2 Officierer, nemlig Lieutenant Schou af Espingolbatteriet og Lieutenant Wind af 1ste Jægercorps."¬
Viborger Samler, 1849-04-25
J Sundeved er Jntet forefaldet. Fæstningen Fredericia er erklæret i Beleiringstilstand.
Viborger Samler, 1849-04-25
Jfølge Rapport fra Flankecorpset af 20de De, har det endelig behaget den fjendtlige commanderende General efter 3 a 4 Dages Parlamentering, gjennem Oberst Diederichs af den sachsen altenburgske Bataillon at tilkjendegive Bevilgelsen af vort af Obersten saakaldte "Gesuch, nemlig Forslaget om de Faldnes gjensidige Begravelse, derhen, at vi idag fra Kl. 2 af og ingenlunde ud over Kl. 3, samt med saa lidet Mandskab som muligt kunne afhente og indenfor vore egne Forposter selv besørge Begravelsen af vore hidtil siden den 13de indenfor de fjendtlige Forposter ubegravede henliggende døde Krigere. Paa vor Side har stedse de Fjendtliges Begravelse fundet Sted med militair Honneur og i Forening med vore egne Døde."
Viborger Samler, 1849-04-25
Krigsministeren opfordrer nu ogsaa ældre Skytter -der har Lyst til frivilligen at bidrage efter bedste Evne til Fædrelandets Forsvar i nærværende Krig, men paa Grund af deres fremrykkede Alder eller andre Omstændigheder ere mindre godt skikkede til Feltlivets Fattiguer i aaben Mark og paa lange Marscher – at melde sig til Forstanderen for Kjøbenhavns Exerceerskole, Capt. de SaintAubain, for at blive ansatte som Voldriffelskytter." En saadan Skytte udrustes og lønnes som en Underofficier, med Forpligtelse til at tjene saalænge Krigen varer, eller idetmindste i indeværende Aar; og, for end mere at opmuntre til snarest at give Møde, har en Fædrelandsven stillet 1,000 Rbd. til Krigsministerens Raadighed, for at anvendes til Præmier for det første Hold af idetmindste 30 til 40 Skytter, der melde sig paa denne Opfordring og som antages ved en foreløbig Prøveskydning. Præmierne fastsættes til 150 Rbd. for hver af de 4 bedste og 100 Rbd. for hver af de 4 derpaa følgende bedste Skytter. 2 Spioner ere grebne i Kjøbenhavn; de skulle – hedder det – skydes om nogle Dage. Jfjor gjennemgik de som Frivillige Exerceerskolen. – Linieskibet "Skjold ligger nu udenfor Bommen, og om 1 Maaned løber Dampskibet af Stabelen. (Medd.)
Viborger Samler, 1849-04-25
Sønderborg, den 20de April. J de sidste Dage er paa Krigsskuepladsen ikke forefaldet Noget af videre Jnteresse. Der fortælles, at Tydskerne anlægge Skandser, paa flere Steder i det Sundevedske, ogsaa vil man med Bestemthed vide, at en Pontonbro er i disse Dage bleven bragt fra Flensborg til Sandbjerg Skov. At det er Tydskernes Alvor at gjøre et Forsøg paa at tage Als, synes at fremgaae af flere Omstændigheder. Vi ere imidlertid fuldkommen belavede paa at møde ethvertsomhelst Angreb, og nære ikke nogen Tvivl om, at man med den største Aarvaagenhed vil holde Øie med alle Fjendens Foretagender, navnlig ved den farlige Sandbjergskov. Nætterne ere ikke saa lange og saa mørke, at en Pontonbrokan sammensættes og udlægges, uden at det maa kunne bemærkes af vore Vagter, og naar det kun bemærkes betids nok, er der eibeller stort at befrygte. (D. d. Sl.) Seiershylene i Anledning af Stormen paa Forskandsningerne ved Dyppel ere forstummede; de afløses af Beraab. Men de Danske maae paa ingen Maade indrømmes den Ære at have erobret 2 Sachsiske Kanoner; disse og en tredie stikke i et Morads.
Viborger Samler, 1849-04-25
Fyens Avis fortæller, at Gjæstgivergaarden i Kolding under det fjendtlige Angreb den 20de De, skal være afbrændt.
Viborger Samler, 1849-04-25
Samme Blad beretter, at den 20de om Formiddagen Kl. 11 gik Allarmtrommen i Fredericia, Voldene bleve besatte og en Mængde Tropper rykkede ud til Undsætning for vore Forposter. Kl. 21 indbragtes til Fæstningen 7. Saarede.
Viborger Samler, 1849-04-25
Veile, den 23de April. Kolding er igjen erobret af vore Tropper. Af de forvirrede Efterretninger, vi ved Avisens Slutning høre, deels af Folk, der have været der i Nærheden, deels af Saarede og Flygtninge, kunne vi meddele Dette: Kl. 1 1/2 imorges brød vore Tropper op. Kl. 5 begyndte Træfningen ved Landsbyen Harth, omtrent en halv Miil Vesten for Kolding, hvor Vore angreb den i Skovene liggende Fiende og drev ham ud. Ved selve Kolding begyndte Angrebet omtrent Kl. 7. Ved Møllen havde Fjenden anlagt Forskandsninger, men disse bleve angrebne af vore Kanoner, hvorpaa vort Jnfanteri, 6te Reservebataillon, rykkede frem og fordrev ham fra hans Stilling ved Møllen. Vore Folk stormede nu ind i Byen, hvor der opstod en frygtelig Gadekamp. Fjenden satte sig nu fast ved Bellevue, hvor han havde opkastet Forskandsninger, og hvorfra han beskjød vort Artilleri og Byen. 2 a 3 Kanonbaade deeltoge i Kampen. Kolding staaer paa flere Steder i Brand. Fjenden blev dreven ud af Byen. (Veile Av.)
Viborger Samler, 1849-04-25
Dampskibet "Slesvig ankom til Aarhuus i Mandags Middags, og Krigsdampskibet Ægir nogle Timer senere, begge sydfra. (Aarh. Av.)
Viborger Samler, 1849-04-25
Trykt i Viborg Stiftsbogtrykkerie.
Viborger Samler, 1849-04-26
Fiborg Stifts=Tidende. Forsendes med Brevposten i Danmark og Hertugdømmerne. Torsdagen den 26 April 1849. Nr. 69. 77 Aarg.
Viborger Samler, 1849-04-26
Udenlandske Efterretninger. Storbritannien og Jrland. Underhuset den 19de. Desral i ønskede at erfare Noget om de tre Mæg linger, som Hs. Majestæts Regjering for Paaskeferien, erklærede at have paataget sig, men som efter Paaskeferien, viste sig i Skikkelse af tre Blokader (Latter). - John Russell. Med Hensyn til det ærede Medlems Ønske, har jeg at meddele først, angaaende Sicilien, at Mæglingen mellem Kongen af de tvende Sicilier og Sicilianerne er tilEnde, og at Papirerne, denne Sag vedkommende, ville blive fremlagte og faa Dage. Hvad Underhandlingen mellem Danmark og Tydskland angaaer, da er det ikke tilraadeligt at fremlægge de denne vedkommende Papirer for Øieblikket da der endnu underhandles mellem de tvende Magter. - Hume ønskede at vide, og Rygtet sagde sandt, at en Coureer ankom den 26de Marts fra Kjøbenhavn med en Depesche af Vigtighed til den ædle Lord, Udenrigsministeren, hvilken Depesche forblev ubesvaret, indtil det var for sildigt at forebygge de Fjendtligheder, som senere paafulgte, Han vilde stille dette Spørgsmaal imorgen, dersom den ædle Lord foretrak det, men han troede, at det maatte blive stillet, for at Huset kunde erfare, om den ædle Lord var at dadle med Hensyn til den Sag, som Rygtet angik. (Hør, Hør,) - Palmerston: Jeg kan lige saa godt besvare Spørgsmaalet idag som imorgen. Sagen forholder sig saaledes: Efterat den danske Regjering havde opsagt Vaabenstilstanden, fandt der Meddelelser Sted mellem Hs. Majestæts Regjering og de tvende Parter, for om muligt at tilveiebringe en venskabelig Overeenskomst, og jeg foreslog i den Anledning den 13de Marts en Protokol for begge Parter.
Viborger Samler, 1849-04-26
Den 26de modtog den danske Minister et Ændringsforslag fra den danske Regjerings Side, men denne fordrede, at den tydske Befuldmægtigede øieblikkelig skulde give sit Samtykke til Forslaget, saaledes som det var forandret fra dansk Side. Den ønskede ligeledes, at Svaret skulde gives inden den 29de Marts, for at den kunde vide, omden skulde begynde Fjendtlighederne den 2den April. Den danske Ministers Note med denne Meddelelse blev sendt den 26de Marts. Den blev ikke sendt af sædvanlig officiel Vei, og den var tilfældigviis forlagt. Først den 29de i Stedet for den 27de Marts var jeg saaledes i Stand, til at meddele Jndholdet til den preussiske Minister, som var Centralmagtens Repræsentant. Men Forslaget var af den Beskaffenhed, at den nævnte Minister var aldeles ude af Stand til at gaae ind derpaa, og det var aldeles ligegyldigt med Hensyn til Resultatet, om Meddelelsen til ham var skeet om Tirsdagen eller om Torsdagen. Det vilde have været aldeles stridende imod hans Fuldmagt at antage Forslaget, og derfor vilde hans Svar have været det samme den ene Dag som den anden, nemlig: at han ikke kunde gaae ind derpaa. (Fædrl.) Jenny Lind er den 6te d. M. bleven gift med en Hr. Harris i Bath, en Beslægtet af Biskoppen af Norwich Hun træder ikke mere offentlig op Jtalien. Fra Genua (den 11te April) melder Augsb. Allg. Zeit., at Staden i det Hele har lidt mindre end man havde Grund til at befrygte. I det Hele faldt i Kampen 50 Md. og henved 400 Md. bleve saarede.
Viborger Samler, 1849-04-26
Samme Tidende melder fra Maland, at Feldtmarschal Hainau er afgaaet til Mestre for med sin bekjendte Energi at lede Beleiringsarbeiderne imod det Venedig beherskende Fort Malghera. Allerede er Beleiringsparken, bestaaende af 60 Stkr. Skyts af det sværeste Kaliber og 4 Morteerbatterier, afgaaet derhen fra Verona. Ogsaa Munitionstransporterne ere begyndte, saa at Løbegravene Sandsynligviis aabnes den 20de. Feldt marschallen vil ligeledes, som man hører, begive sig til Beleiringsskuepladsen og opslaae sit Hovedqvarteer i Treviso.
Viborger Samler, 1849-04-26
Kongeriget Baiern. Allg. Zeit. melder fra Mun chen under 15de April, at den sachsiske Erminister v. Pfordten skal indtræde i det baierske Cabinet og erholde Portesenillen for de udenlandske Anliggender. Den baierske Landdag er udsat indtil den 15de Mai – paa Grund af den forlængede Uvished om Sagernes Udvikling i Frankfurt.
Viborger Samler, 1849-04-26
Man lægge vel Mærke til, at efter N. MünchenerZeit. har den øverste Domstol i Baiern udtalt sig den 15de April om Spørgsmaalet angaaende Grundrettighedernes Gyldighed. Generalfiscalen bekæmpede Gyldigheden af hine og Domstolen adopterede denne Anskuelse, i det Samme nemlig afsagde en Dom, der netop støttede sig paa den ældre Forfatning.
Viborger Samler, 1849-04-26
Frankfurt am Main. J Rigsdagsmødet den 17de April antoges Andragendet om at udskrive i de besatte danske Lande Contributioner, der svare til Værdien af de af de Danske optagne Skibe, Petitionen om Fredsunderhandlinger med Danmark skulde efter Commiteens Andragende tilstilles Ministeriet.
Viborger Samler, 1849-04-26
Efter Deutsch. Zeit. er den sidste østerrigske Note ikke fuldstændig bekjendtgjort. J Wiener Zeit, mangler et Sted, hvori det hedder, at Østerrig aldrig vil indrømme, at en fremmed udenrigs Folkerepræsentation har at tale med og Regjeringen af østerrigske Provindser. Det skal saaledes forblive ved det gamle Statsforbund!
Viborger Samler, 1849-04-26
Den korte Frist, Preussen har stillet med Hensyn til Regjeringens Erklæring, er meget for lang til ikke at give Rum for usalige Machinationer. Kongerigerne forsøge paa at slutte sig til Keiserdømmet Østerrig. Det nuværende preussiske Ministerium synes ikke engang at nære ivrige Ønsker for Kongerigernes Tilslutning til den antagne Forfatning. De baierske Deputerede synes at nære særegne Planer. Afslaaer Preussen Keiserværdigheden, saaledes som den er, saa synes, at dette Moment er gunstigt for Baierns Ophøielse. Baiern skal slaae til; Rhinprovindsen og Westphalen tiltræde, saa trænges Preussen tilbage til Nordost. Saa chimærisk dette end lyder, saa er der dog stor Fare for en almindelig Forvirring, dersom Preussen ikke giver slip paa sine smaalige Betænkeligheder og ligesom de øvrige Stater bestemmer sig til uforbeholdent at anerkjende en Forfatning, der allerede har fæstet dybere Rødder i Folkets Bevidsthed, end de preussiske Ministre og selvkloge Doctrinairer formene.
Viborger Samler, 1849-04-26
Deutsche Reform melder fra Frankfurt (den 19de April: Der arbeides paa en Plan, der skal udgaae fra en sydtydsk Regjering. Preussen skal svækkes, Leiligheden er nær forestaaende. Nøle de kongelige Regjeringer med deres Svar paa Circularnoten af 3die April, bliver Preussens Stilling yderst vanskelig og forviklet. Der behøves kun en Opsættelse af faa Dage for at naae hvad man ponser paa. Jmidlertid skrider Nationalforsamlingen til at raadslaae om den af 30 Mænds=Comiteen aflagte Beretning, og da der for Discussionens Aabning neppe kan imodesees en Erklæring fra Preussen om Forfatningen, vil Nationalforsamlingen see sig tvungen til at tage Beslutninger, der ganske forandre Preussens hidtil gunstige Position. Følgen vil da blive et Brud imellem Preussen og Nationalforsamlingen: de preussiske Deputerede ville blive kaldte tilbage. Da næsten alle mindre Stater have anerkjendt Forfatningen, og denne Handling er nigienkaldelig, saa tjener den til at sikkre en anden stor Stat den for Preussen tabte Stilling, og Man anfører, at den baierske Regjering er da villig til at indtage den Preussen tiltænkte Plads. Underhandlinger skulle i den Anledning være knyttede med den venstre Side; – for Bevægelsespartiets Jnteresse er det vigtigt at nedtrykke Preussen. Republicanerne ville maaskee afbenytte det gunstige Øieblik til at henlede Folkehadet paa den preussiske Regjering. Under disse truende Forhold sammentræde idag - den 19de April – de preussiske Medlemmer af Partiet Weidenbusch til en alvorliRaadslagning om de Skridt, der endnu ere at foretage i denne yderste Fare.
Viborger Samler, 1849-04-26
Den 19de April er indkommet til Kbhavn som opbragt af Fregatten Rota": Brig "Wanderer, 76 Commercelæster, hjemmehørende i Bremen, ført af D. Roce, kommet fra Laguna, bestemt til Bremen og ladet med Farvetræ. (Berl. Td.)¬
Viborger Samler, 1849-04-26
J "Berlingske Tidende" for i Onsdags have Mange Jyder" udstedt en Proclamation, hvori de paa det Høitideligste frabede sig al mulig Condolance i Anledning af en mulig fjendtlig Occupation af Provindsen. Med megen Veltalenhed skildres, hvorlunde Alt gik sin jevne, rolige Gang, da Tydskerne ifjor vare deres Gjæster, og man oplyser med flere historiske Citater Unødvendigheden af vor (Kjøbenhavnernes) Sympathi. Et saadant Beviis paa uegennyttig Selvopoffrelse, som mange Jyder ved denne Leilighed have givet, fortjener i Sandhed at overantvordes Historien til Opbevaring for kommende Slægter, og "Berlingske Tidende" vilde derfor meget forbinde sig Efterverdenen ved at opgive Navnene paa de meget Ærede, der have udstedt Erklæringen. (C.)J Fredags afgik fra Kbhavn til Fredericia 10 Sprøiter med behørigt Brandmandskab. (Md.
Viborger Samler, 1849-04-26
J Løverdags afgik fra Kbhvn, endeel Artillerifornødenheder og 6 Sprøiter, formodentlig til Als og Fredericia.
Viborger Samler, 1849-04-26
Politicommissairen Leerbek er endnu bestandig ved Armeen, og udvikler, som det hedder, en overordentlig Virksomhed. Blandt grebne Spioner var En, hos hvem der fandtes en Tegning af Fredericia Fæstning. Førend "Gesion overgav sig, havde Officiererne uddeelt Krigskassen, omtrent 4000 Rbd., blandt Mandskabet. Da Commandeur Paludan gik iland fra Linieskibet havde han udtrykkelig befalet Næstcommanderende, Capt. Krieger, at forblive ombord indtil den sidste Mand var reddet. (Almindelig Orlogskik). (Ah. A.) Paa hvilket lavt Trin Folkeoplysningen endnu i Midten af det 19de Aarhundrede maa staae hist og her i det grosse dentsche Vaterland, og hvilken sørgelig religiens Overtro der endnu den Dag idag behersker Gemytterne selv iblandt de nordtyske Catholiker, derom vidner et Haus- und Schutzbrief, som fandtes hos en i Affairen ved Ulderup Langfredag den 6te de falden Hanoveraner, sandsynligviis fra det Hildesheimske, hvor der som bekjendt endnu findes mange Catholiker. Det stakkels Menneske, som haardt saaret blev fundet paa Valpladsen, men døde underveis til Sønderborg, har formodentlig greben. efter denne sin Amulet, som han endnu holdt i sin høire Haand, da man ved Lazarethet løftede ham af Vognen. (Søndb. Ugebl.) Haand, de (Søndb. Ugebl.)
Viborger Samler, 1849-04-26
Jfølge indkommen Rapport til Krigsministeren har Fjenden den 22de Jntet foretaget i Sundeved og hans Stilling er uforandret. – Commandeurcapitain Ellbrecht har indberettet til Marineministeriet, at han har besat Føhr.
Viborger Samler, 1849-04-26
Ved Rapportens Afsendelse (d. 18de April) var Alt roligt paa Øen, og der fandt en god Forstaaelse Sted mellem Besætningen og Øboerne. Endeel af de ved Troppernes Ankomst flygtede Jndvaanere ere vendte tilbage og have, tilligemed de øvrige Beboere, erholdt Tilsagn om Regjeringens Beskyttelse, naar de forholde dem rolige. (Af et Brev fra Middelfart af 23de.) Siden Kl. 7–8 imorges har der været Bataille, der begyndte, Miil paa denne Side Kolding, og Kl. 10-11 blev Byen tagen ved Storm af Vore, saa Gaderne i Ordets fuldeste Betydning vare belagte med Liig. Hertil kommer den ene Transport Saarede efter den anden. Jeg har talt med flere Flygtninge fra Kolding, som i flere Timer have siddet i Kjældere og tilsidst i Kugleregnen have maattet flygte ud paa den aabne Gade, da Huset brændte over Hovedet paa dem, og med Børn og Gamle flytte ud paa den aabne Mark. Flere Gaarde paa forskjellige Steder i Byen ere lagte i Gruus, og desværre have mange Jkkemilitaire mistet Livet. - J Koldings østre Gade, som løber imod Syd fra Torvet, har man kjæmpet i overen Time, forinden vi fik Tydskerne fordrevne derfra. Gud maa vide, hvorledes det i dette Øieblik staaer til, thi Tydskerne skulle paa Bakkerne sydfor Kolding have opkastet svære Batterier. (Aalb. Av.)(Af et Brev fra Veile, dat. 23de April, Aften Kl. 7.) De Fjendtlige ere fordrevne ud af Kolding. Byen bliver stærkt beskudt fra Sydsiden med gloende Kugler og Granater. J mindre end en halv Time er ankommet 3 Estaffetter, der melde at 3 Gader ere næsten nedbrændte. (S. Bl.)¬
Viborger Samler, 1849-04-26
J et os velvillig meddeelt Privatbrev fra Veile af 23de April hedder det: "Begge Partiers Stilling var imorges uforandret. Rye, der er bleven forstærket med Moltkes Brigade, (Nogle sige ogsaa med Schleppegrells) har idag forsøgt at jage Tydskerne ud af Kolding. Der har været en meget blodig Fægtning, deels i og ved Kolding, deels en Miilsvei vesten for Byen ved Eistrup, hvor første Jægercorps og sjette Bataillon have lidt Meget i en Skov. Vi bleve vel Herrer over Byen for en Tid, men det var kun en kort Glæde; thi da Tydskerne vare drevne ud af Kolding, begyndte de at beskyde den med Bomber og Granater og alt saadant Diævelstøi. Følgen blev, at Byen kom i Brand paa flere Steder og at vore Tropper atter trak sig tilbage; hvorpaa Tydskerne paany besatte Byen. Vore Tropper staae nu ved Alminde, med Hovedqvarteer, i Viuf. Saavidt jeg har kunne skjønne, har Fægtningen varet fra Kl. 7 1/2 om Morgenen til 45 om Eftermiddagen. Hvem Vore have kjæmpet med, har jeg ikke ret kunnet blive klog paa; men Størstedelen har vel været Slesvig=Holstenere, dog skal der nok ogsaa have været andre Rigs tropper (Sachser, Preussere. Hertil Veile er indbragt mange Saarede 6070, og de vedblive fremdeles at komme.
Viborger Samler, 1849-04-26
Til Fredericia og Fyen skal der ligeledes være bragt Saarede, og vi have ventelig ogsaa endeel Døde. Vi have nok gjort endeel Fanger, og Fægtningen har i det Hele været meget hæderlig for os, men Resultatet er ikke stort, og det har kostet os svært. Mange af de hertil Jndbragte ere meget haardt saarede, og Flere af dem maae amputeres. "Det er en Fornøielse at have med disse Karle at gjøre, hørte jeg en Læge sige: "de ere muntre og ei forsagte, om de endog have en Kugle i Maven." Af KoldingsJndvaanere er der nu neppe Mange tilbage i Byen. De have benyttet den korte Frist til at flygte. Jmorgen gaaer det vist for sig igjen." (Rand. Av.)
Viborger Samler, 1849-04-26
Horsens, den 24de April. Hertil fra Veile ankomne Flygtninge stadfæste Efterretningen om Kampen igaar i og ved Kolding. Efterat vore Kanonbaade med særdeles Held og med Kraft havde aabnet deres Jld mod de fjendtlige Colonner, blandt hvilke den skal have anrettet betydelige Nederlag, og efterat vore tappre Troppers Angreb havde tvunget Fienden til at rømme Byen, kjørte Fienden sine Artillerimasser op paa Høiene, hvorfra han med en heftig Granatild skjød Byen i Brand paa flere Steder. Vore Tropper, der vare i Kolding, maatte omsider trække sig ud af den brændende By, der igjen besattes af Fjenden. Megen Skade skal være anrettet i Kolding; mange Familier ere flygtede fra Huus og Hjem, stor Forvirring har fundet Sted og Antallet af vore Troppers og de Fjendtliges Døde og Saarede, der laae i Byens Gader, skal være betydeligt og tyder paa en heftig Kamp. J flere Huse i Kolding, skal danske og tydske Soldater have stødt sammen, og strax inden Dørre verlet Skud paa hverandre. – En Familie, der var blandt de mange, som under Fjendens Kanonade søgte ned i Kielderne, skal være indebrændt. Da Fjenden fordreves fra Byen, skal han have medtaget Linned og Sengeklæder, formodentlig til Brug for hans Syge og Saarede. – Som vi slutte dette Blad, komme flere flygtende Familier hertil fra Kolding. Efter Forlydende skal Kirken, Raadstuen og Latinskolen være brændte. (Hs. Av.)
Viborger Samler, 1849-04-26
Aarhuus, den 24de April, Efterm. Hertil ankomme, Reisende berette, at Kolding er atter igaar (Mandag) Eftermiddags bleven indtaget af de fjendtlige Tropper, og det ligeledes efter en Træfning, som havde kostet mange Menneskers Liv. Jsær skal 6te Bataillon have lidt betydeligt. Fjenden havde beskudt Byen med Kugler og Granater, hvisaarsag mange Huse vare skudte i Brand. Fjendens Styrke ansloges til 20 a 25,000 Mand. Nabobyerne vrimlede af Flygtninger. - Vore Tropper skulle have gjort en heel Deel Fanger, Størstedelen Slesvigholstenere. Eistrup Skov sagdes at være besat af en Snees tusinde Fjender. Blandt de afbrændte Bygninger nævnes Slotsmøllen. (Ah. Av.)
Viborger Samler, 1849-04-26
Viborg. Den hertil idag indtrufne Pakkepost fra Sjælland er passeret over Kallundborg til Aarhuus og ikke, som sædvanligt, igjennem Fyen. De kbhavnske Blade for i Mandags, der pleier at forsendes over Fyen, ere idag udeblevne, hvorimod vi over Kallundborg) have modtaget Tirsdagsbladene.
Viborger Samler, 1849-04-26
J et Brev fra Kolding af 23de hedder det: "Som Følge af den af de fjendtlige Tropper, navnlig den renomerede slesv. holst. 10de Bat., her forøvede Terrorisme, blev General Rye anmodet om at komme os til Hjelp og fordrive Fjenden herfra; Efter at have trukket Forstærkning til sig, ankom Gen. Rye og angreb de Fjendtlige. En frygtelig Kamp opstod nu i Gaderne, som Følge af at Tydskerne, der trængtes stærkt af Vore, ikke hurtigt nok kunde undkomme ved Flugten. Geværkolberne gjorde god Nytte og mangen Tydsker faldt herfor, især dem der flygtede ind i Husene. Af Vore deeltoge bl. A. 9de Bat. i Kampen og udmærkede sig bravt. Efterat Tydskerne vare fordrevne, beskjød disse strax Byen fra deres ved Bellevue opkastede Batterier, men for ikke at udsætte Byen for en fortsat Beskydning, trak vore Tropper bort og indtoge igjen deres tidligere Stilling. Flere Huse staae i Brand og mange Mennesker have idag offret Livet.